stanford-oval/wikipedia huggingface dataset:
Kinda Kinks
Taustaa

Vuonna 1964 The Kinks oli saavuttanut ensimmäiset suuret hittinsä, ”You Really Got Me” ja ”All Day and All of the Night”. Kun yhtyeen viides single ”Tired of Waiting for You” nousi Britannian listaykköseksi, Kinks aloitti Australian-kiertueen, jonka aikana se soitti myös Hongkongissa ja Singaporessa.
Äänitys

Yhtyeen kitaristi-laulaja sekä pääasiallinen lauluntekijä Ray Davies on kertonut, että hänellä on albumista ja sen tekemisestä huonot muistot. Levy-yhtiö Pye Records patisti Kinksin studioon juuri päättyneen Australian-kiertueen jälkeen helmikuussa 1965. Yhtye meni studioon suoraan lentoasemalta. Suurin osa albumin materiaalista nauhoitettiin 15.–17. helmikuuta 1965. Kappale ”Tired of Waiting for You” oli äänitetty jo elokuun lopulla 1964 ja kappaleet ”Don’t Ever Change”, ”Come on Now” ja ”Something Better Beginning” joulukuussa 1964. Kaikki kappaleet nauhoitettiin Pye Studiosissa Lontoossa, lukuun ottamatta kappaleeseen ”Tired of Waiting for You” tehtyä kitaran ylimääräistä päällekkäisäänitystä. Se nauhoitettiin 29. joulukuuta 1964 IBS Studiosissa, Lontoossa.
Ray Davies on sittemmin arvostellut tuottaja Shel Talmyn työskentelyä. Daviesin mielestä Kinda Kinksin kappaleet olivat parempia kuin esikoisalbumilla Kinks, mutta levyä ei tehty oikealla tavalla. Koko projekti oli hänen mukaansa aivan liian kiireinen. Lisäksi lauluosuuksien tuplaukset ovat Daviesin mielestä ”kauhistuttavia”.
»Koko albumi kärsi piittaamattomuudesta musiikkiamme kohtaan. Joidenkin virheiden kuuleminen sai varpaani kiertymään, ja saa tekemään niin lopun elämääni. Todennäköisesti albumi on kuitenkin parempi kuin annoin sille tunnustusta, ja se on kestänyt ajan hammasta.» 
(Ray Davies, The Kinksin laulaja-kitaristi.)
Musiikki

Kinda Kinks -albumilla Kinks alkoi pikkuhiljaa siirtyä pois alkuperäisistä rhythm and blues -juuristaan. Mukana on lisäksi beatmusiikkia, melankolista folkia ja Motown-vaikutteitakin. Albumi on esikoislevyä pehmeämpi, ja esimerkiksi Dave Daviesin riffipainotteinen kitaransoitto on vähemmän esillä. Ray Davies kirjoitti omat kappaleensa yksiössä Muswell Hillissä, jonne hän oli juuri muuttanut vaimonsa Rasa Daviesin kanssa.
Ray Daviesia oli käsketty kirjoittamaan albumin materiaali itse, mutta lopulliselle levylle päätyi kaksi coveria. Tämä oli silti selkeä muutos, sillä yhtyeen esikoisalbumilla Kinks lainakappaleita oli ollut kaikkiaan yhdeksän.
Julkaisu ja vastaanotto

Kinda Kinksin Britannian-versio ilmestyi 5. maaliskuuta 1965. Pye Records julkaisi sen ainoastaan monoäänenlaadulla. Albumi nousi Record Retailer -listan sijalle kolme, ja se pysyi listalla kaikkiaan viisitoista viikkoa. Melody Makerin listalla Kinda Kinks ylsi niin ikään sijalle kolme ja New Musical Expressin listalla sijalle kaksi. Länsi-Saksassa albumin paras sijoitus oli kahdestoista.
Yhdysvalloissa Reprise Records julkaisi Kinda Kinksin vasta 11. elokuuta 1965. Se ilmestyi niin mono- kuin stereoversiona, tosin stereoversion ääni oli todellisuudessa simuloitu. Albumi nousi yhdeksän viikon aikana Billboard 200 -listan sijalle 60. Cash Boxin listalla sijoitus oli 54:s ja Record Worldin vastaavalla 37:s. Yhdysvaltain-versio erosi Britannian-painoksesta myös kansikuvan ja sisällön osalta. Siltä puuttuivat kappaleet ”Naggin’ Woman”, ”Tired of Waiting for You” ja ”Come on Now”, jotka ensin mainittua lukuun ottamatta olivat ilmestyneet siellä jo maaliskuussa julkaistulla albumilla Kinks-Size.
Albumi ilmestyi alun perin vinyylilevynä. Sittemmin siitä julkaistiin myös C-kasettipainos. Ensimmäinen CD-versio ilmestyi vuonna 1986.
Julkaisu ja vastaanotto > Listasijoitukset

| Valtio | Lista | Korkein sijoitus | Listaviikot | Nousu listalle | Lähde |
| --- | --- | --- | --- | --- | --- |
|  Britannia | NME | 2. |  |  |  |
|  Britannia | Record Retailer | 3. |  |  |  |
|  Britannia | Melody Maker | 3. |  |  |  |
|  Länsi-Saksa |  | 12. | 24 | 15.5.1965 |  |
|  Yhdysvallat | Record World | 37. | 10 |  |  |
|  Yhdysvallat | Cash Box | 54. | 9 |  |  |
|  Yhdysvallat | Billboard 200 | 60. | 9 |  |  |
Julkaisu ja vastaanotto > Arvostelut

Allmusic:
Kappalelista

Kaikki kappaleet kirjoittanut Ray Davies, ellei toisin mainita.
| --- | --- |
 Britannian-versio A-puoli Look for Me Baby – 2.17  Got My Feet on the Ground – 2.14 (säv. Ray Davies, Dave Davies)  Nothin’ in the World Can Stop Me Worryin’ ’Bout That Girl – 2.44  Naggin’ Woman – 2.36 (säv. Anderson, West)  Wonder Where My Baby Is Tonight – 2.01  Tired of Waiting for You – 2.31 B-puoli Dancing in the Street – 2.20 (säv. Marvin Gaye, William ”Mickey” Stevenson, Ivy Jo Hunter)  Don’t Ever Change – 2.25  Come on Now – 1.49  So Long – 2.10  You Shouldn’t Be Sad – 2.03  Something Better Beginning – 2.26 Vuoden 1998 CD-version bonuskappaleet Ev’rybody’s Gonna Be Happy – 2.16   Who’ll Be the Next in Line – 2.02  Set Me Free – 2.12  I Need You – 2.26  See My Friends – 2.46  Never Met a Girl Like You Before – 2.05  Wait till the Summer Comes Along – 2.07 (säv. Dave Davies)  Such a Shame – 2.19  A Well Respected Man – 2.43  Don’t You Fret – 2.45  I Go to Sleep – 2.42 (demoversio) :  Yhdysvaltain-versio A-puoli Look for Me Baby  Got My Feet on the Ground  Nothin' in the World Can Stop Me Worryin’ ’Bout That Girl  Wonder Where My Baby Is Tonight?  Set Me Free B-puoli Ev’rybody’s Gonna Be Happy  Dancing in the Street  Don’t Ever Change  So Long  You Shouldn’t Be Sad  Something Better Beginning
Kokoonpano

Muusikot
Ray Davies – laulu, kitara, piano
Dave Davies – kitara, taustalaulu, laulu kappaleissa ”Got My Feet on the Ground”, ”Naggin’ Woman”, ”Wonder Where My Baby Is Tonight” ja ”Come on Now”
Pete Quaife – basso, taustalaulu
Mick Avory – rummut
Bobby Graham – rummut kappaleessa ”Tired of Waiting for You”
Rasa Davies – taustalaulu
Muut
Shel Talmy – tuottaja
Bob Auger – äänittäjä
Alan MacKenzie – äänittäjä
Villanden

| Villanden Trollfest |
| --- | --- | --- |

Studioalbumin tiedot
 Äänitetty : 2009
 Julkaistu: 9. maaliskuuta 2009
 Tyylilaji: folk metal
 Kesto: 37.29
 Levy-yhtiö: Twilight Vertrieb
Trollfestin muut julkaisut
| Brakebein 2006 | Villanden 2009 | En kvest for den hellige gral 2011 |
Villanden on norjalaisen folk metal -yhtyeen Trollfestin kolmas studioalbumi.
Kappaleet

Wo bin ich jetz aufgewacht? – 2.03
Der JegerMeister – 4.23
Uraltes Elemente – 3.13
Villanden – 4.02
Per, Pål og Brakebeins Abenteuer – 0.57
Der Uhr ist skandaløst schändlich – 3.22
God fart – 1.55
Festival – 3.49
En ny erfaring – 2.27
Trinkenvisen – 3.46
Die Kirche undt der Mache – 7.28
Muusikot

Jostein – laulu
John Espen Sagstad – soolokitara, kitara
Eirik Renton – rummut
Manskow – accordion, banjo
Per Spelemann – soolokitara, kitara
Psychotroll – basso, koskettimet
Arvostelut

Allmusic:
Aiheesta muualla

Villanden Discogsissa. (englanniksi)
Albumi Villanden Encyclopaedia Metallum -sivustolla (englanniksi)
Virgil Trucks

Virgil Trucks
Virgil Oliver Trucks (26. huhtikuuta 1917 – 23. maaliskuuta 2013) oli yhdysvaltalainen baseballpelaaja. Hän loi Major League Baseball -tasolla pitkän uran, joka ulottui vuodesta 1941 vuoteen 1958.
Trucks pelasi American Leaguen All-Star-joukkueessa vuosina 1949 ja 1954. Hän syntyi Birminghamissa, Alabamassa.
Joukkueet

Trucks oli pelipaikaltaan syöttäjä. Hänen ammattilaisjoukkueitaan olivat:
Detroit Tigers (1941–1952, 1956)
St. Louis Browns (1953)
Chicago White Sox (1953–1955)
Kansas City Athletics (1957–1958)
New York Yankees (1958)
Ville Ottavainen

| Ville Ottavainen |
| --- | --- |

Henkilötiedot
Syntynyt: 12. elokuuta 2002 (ikä 22) Oulu, Suomi
Kansalaisuus:   Suomi
Jääkiekkoilija
Lempinimi:  Ode
Pelipaikka:  puolustaja
Maila:  oikea
Pituus:  196 cm
Paino:  98 kg
Seura
Seura (P):  Seattle Kraken
Sarja:  NHL
Nyk. seura:  Coachella Valley Firebirds (AHL)
Pelinumero:  36
Pelaajaura
Pääsarjaura:  2021–
Aik. seurat:  JYP (SML)
NHL-varaus:  99. varaus, 2021 Seattle Kraken
Ville Hermanni Ottavainen (s. 12. elokuuta 2002 Oulu) on suomalainen jääkiekkopuolustaja, joka pelaa NHL-seura Seattle Krakenin organisaatiossa. Hän pelaa pääasiassa AHL-joukkue Coachella Valley Firebirdsissa. Ottavainen laukoo oikealta.
Ura > Seuraura

Ottavainen on Oulun Kärppien kasvatti. Kaudella 2017–2018 hän sijoittui tehoilla 12+20=32 koko C-nuorten SM-karsintojen puolustajien pistepörssissä toiseksi edellään vain TPS:n Eemil Viro. Ottavainen valittiin kauden päätteeksi C-nuorten SM-sarjan toiseen tähdistökentälliseen. Kaudella 2018–2019 hän sijoittui tehoilla 9+25=34 koko B-nuorten SM-sarjan puolustajien pistepörssissä toiseksi edellään vain Tapparan Leevi Sorvali. Ottavainen voitti kauden päätteeksi B-nuorten SM-hopeaa ja hänet valittiin sarjan ensimmäiseen tähdistökentälliseen.
OHL-joukkue Kitchener Rangers varasi Ottavaisen 35. pelaajana CHL:n varaustilaisuudessa 2019. Hän siirtyi joukkueeseen kaudeksi 2019–2020. Ottavainen teki siellä 53 runkosarjaottelussa tehot 4+11=15.
Huhtikuussa 2020 Ottavainen teki vuoden mittaisen SM-liigasopimuksen Kärppien kanssa. Hän ei kuitenkaan pelannut seurassa otteluakaan, vaan Ottavainen siirtyi marraskuussa JYPin U20-joukkueeseen. Helmikuussa 2021 hän debytoi miesten peleissä pelattuaan kaksi ottelua lainalla Mestis-joukkue KeuPa HT:ssä. Tämän jälkeen Ottavainen teki JYPissä SM-liigadebyyttinsä 20. helmikuuta 2021 Helsingin IFK:ta vastaan. Hänet merkittiin JYPin kakkospuolustajapariin Mikko Kaltevan viereen. Ottavainen sai ottelussa jääaikaa 17.08 minuuttia ja hän keräsi teholukeman +1. Ensimmäisen SM-liigamaalinsa Ottavainen teki 30. maaliskuuta 2021 siirretyn rangaistuksen aikana vieraissa Rauman Lukkoa vastaan. Kaikkiaan hän pelasi SM-liigassa tulokaskautensa aikana 22 runkosarjaottelua tehopistein 1+2=3.
Maaliskuussa 2021 Ottavainen teki JYPin kanssa kolmivuotisen SM-liigasopimuksen. Hänen ensimmäinen sopimuskautensa sisälsi option OHL:ään palaamisesta.
NHL:n laajennusseura Seattle Kraken varasi Ottavaisen neljännellä kierroksella 99. pelaajana kesän 2021 varaustilaisuudessa. Ensimmäisellä täysimittaisella SM-liigakaudellaan 2021–2022 Ottavainen pelasi JYPissä 44 runkosarjaottelua tehopistein 6+8=14. Hän oli joukkueen eniten maaleja tehnyt puolustaja Anttoni Hongan kanssa. Kaudella 2022–2023 Ottavainen teki SM-liigan yhden kauden piste-ennätyksensä tehoilla 5+11=16.
Maaliskuussa 2023 Ottavainen teki kolmivuotisen NHL-tulokassopimuksen Seattle Krakenin kanssa. Hän liittyi amatööritryout-sopimuksella AHL-joukkue Coachella Valley Firebirdsiin, jossa Ottavainen pelasi kaksi runkosarjaottelua ilman tehopisteitä.
Ura > Maajoukkueura

Ottavainen pelasi alle 20-vuotiaiden MM-kilpailuissa vuoden 2022 joulukuussa 2021 käynnistyneessä turnauksessa. Turnaus kuitenkin keskeytettiin useassa joukkueessa ilmenneiden koronavirustartojen vuoksi. Elokuussa 2022 pelattavan uuden turnauksen lopullisesta MM-joukkueesta hän putosi viimeisten joukossa. Yhteensä Ottavainen on pelannut 18 nuorten ja viisi poikien maaottelua.
Muuta

Ottavaisen isä Risto pelasi omalla urallaan hyökkääjänä alemmilla sarjatasoilla.
Viron evankelinen allianssi

| Viron Evankelinen Allianssi> Eesti Evangeelne Allianss |
| --- | --- |

Perustettu:  1991
Kotipaikka:  Tallinna
Toiminta-alue:  Viro
Pääsihteeri:  Indrek Luide
Kattojärjestö:  Euroopan Evankelinen Allianssi
Aiheesta muualla
Sivusto
Infobox OKNimi-testi OK: 
Viron Evankelinen Allianssi (vir. Eesti Evangeelne Allianss) on vuonna 1991 perustettu evankelis-kristillinen verkosto, joka yhdistää virolaisia evankelis-kristillisiä järjestöjä ja kirkkokuntia. Järjestö syntyi syksyllä 1991 Kohtla-Nõmmessa järjestetyssä konfrenssissa. Viron Evankelinen Allianssi kuuluu osaksi Euroopan Evankelinen Allianssia.
Jäsenet

Viron evankelisten ja baptistikirkkojen liitto
Viron evankelis-luterilainen kirkko
Viron evankelisten ja vapaakirkkojen liitto
Viron kristillinen helluntaikirkko
Viron metodistikirkko
Jäsenet > Yhteisöt

Eesti Alfa
Global Leadership Summit Eesti
Koguduse Loomulik Areng
M4 Ready
Misjon.ee
We Made It

| ”We Made It” Busta Rhymes feat>  Linkin Park |
| --- | --- | --- |

Singlen tiedot
 Albumilta: ei julkaistu albumilla
 Julkaistu: 29. huhtikuuta 2008
 Formaatti: CD, digitaalinen lataus
 Tuottaja(t): Cool & Dre, Mike Shinoda
 Tyylilaji: hip hop, alternative rock
 Kesto: 03.58
 Levy-yhtiö: Flipmode, Aftermath, Interscope
Busta Rhymesin muut singlet
| ”Run the Show” 2008 | ”We Made It” 2008 | ”Peace Sign/Index Down” 2008 |
Linkin Parkin muut julkaisut
| ”Given Up” 2008 | ”We Made It” 2008 | ”Leave Out All the Rest” 2008 |
We Made It on Busta Rhymesin promosingle, jolla vierailee myös Linkin Park. Kappaleen oli tarkoitus sisältyä Busta Rhymesin kahdeksannelle studioalbumille Back on My B.S., mutta kappaletta ei lopulta lisätty albumille, koska albumi julkaistiin eri levy-yhtiön kautta kuin "We Made It" -kappale. Kappaleen tuottamisesta vastaavat Cool & Dre sekä Linkin Parkin Mike Shinoda. Single julkaistiin 29. huhtikuuta 2008, ja se debytoi Billboard Hot 100 -listan sijalla 65.
Kappale löytyy myös Madden NFL 09 -pelin soundtrackilta.
Listasijoitukset

| Lista | Korkein sijoitus |
| --- | --- |
Australian singlelista: 37
Britannian singlelista: 10
Canadian Hot 100: 40
Norjan singlelista: 11
Ruotsin singlelista: 24
Saksan singlelista: 11
U.S. Billboard Hot 100: 65
Kindian alue

| Kindian alue Région de Kindia |
| --- | --- |
 Sijainti
 Koordinaatit: 10.0467°N, 12.8561°W 
Valtio:  Guinea
Luonnonmaantieteellinen alue:  Ala-Guinea
Prefektuurit:  5 kpl
Aliprefektuurit:  40 kpl
Hallinto:  
 – hallinnollinen keskus:  Kindia
Pinta-ala:  28 873 km²
Väkiluku (2014):  1 561 374 (4.)
Lyhenteet:  
 – ISO 3166:  GN-D
Kindian alue (ransk. Région de Kindia) on yksi Guinean kahdeksasta ylimmän tason hallintoalueesta. Alueen pinta-ala on 28 873 neliökilometriä. Väkiluku oli 1,561 miljoonaa vuonna 2014. Hallinnollinen keskus on Kindian kaupunki.
Aluetta rajaavat pohjoisessa Guinean Bokén ja Labén, idässä Mamoun alue, etelässä Sierra Leone sekä lounaassa Atlantin valtameri ja Conakryn kuvernoraatti.
Kindian alueeseen kuuluu viisi prefektuuria, jotka jakautuvat paikallistasolla yhteensä 40 aliprefektuuriin:
Coyahin prefektuuri (ISO 3166-2 -koodi: GN-CO), väkiluku 263 861 as. (2014), hallintokeskus Coyah;
Dubrékan prefektuuri (GN-DU), 330 548 as.(2014), hallintokeskus Dubréka;
Forécariahin prefektuuri (GN-FO), väkiluku 242 942 (2014), hallintokeskus Forécariah;
Kindian prefektuuri (GN-KD), 439 614 as. (2014), hallintokeskus Kindia ja
Télimélén prefektuuri (GN-TE), 284 409 as.(2014), hallintokeskus Télimélé.
Kindian alue muodostaa osan Atlantin valtameren läheisestä Ala-Guinean luonnonmaantieteellisestä alueesta (ransk. Basse Guinée).
Väinö Suuronen

Väinö Suuronen (14. heinäkuuta 1887 Kangasniemi – 18. helmikuuta 1956 Kangasniemi) oli suomalainen yritysjohtaja, joka sai kauppaneuvoksen arvonimen.
Henkilöhistoria

Suurosen vanhemmat olivat maanviljelijä Adolf Fredrik Suuronen ja Mariana Kuitunen ja puoliso vuodesta 1916 talousopettaja Kerttu Emilia Tiitinen. Suuronen kävi viisi luokkaa Mikkelin lyseota 1900–1906 ja tuli ylioppilaaksi Helsingin maanviljelyslyseosta 1911. Hän teki myös opintomatkoja useisiin Euroopan maihin. Suuronen oli harjoittelija Suomen Kylvösiemenyhdistyksessä 1910–1911 ja Hankkijalla siemenosaston johtaja 1911–1918, apulanta-, väkirehu- ja viljaosaston johtaja 1918–1923 ja johtokunnan jäsen 1914–1922. Valtion Rikkihappo- ja superfosfaattitehtaiden myyntiosaston päällikkö Lappeenrannassa Suuronen oli 1922–1928 ja 1931–1944, kaupallisen osaston johtaja Helsingissä 1945–1953 ja johtokunnan jäsen 1945–1953 ja Vihtavuori-yhtiön kaupallisen osaston johtaja ja johtokunnan jäsen vuodesta 1946. Suomen Maanviljelijöiden Kauppa -yhtiön toinen johtaja Tampereella Suuronen oli 1929–1930. Hän omisti Hirvisalon tilan Hirvensalmella 1916–1945 ja Suomäen tilan Kangasniemellä vuodesta 1938. Suurosella oli myös useita luottamustehtäviä, mukaan lukien Lappeenrannan kaupunginvaltuuston jäsenyys Maalaisliiton edustajana. Kauppaneuvoksen arvonimen hän sai 1947.
Julkaisuja

Hurudan är tillgången på utsäde?, 1918
Blott med arbete och omsorg kunna vi detta år öka livsmedelsproduktionen, 1918
Superfosfaatti lannoitusaineena, 1923
Lannoitusmenetelmien uudistaminen: sarja kirjoituksia, 1925, Väinö Suuronen, ym.
Ammattilaisen opas: mitä pienteollisuuden harjoittajan tulee tietää, 1925
Väkilannoitteitten valinnasta Suomessa, 1932
Halvempiin maataloustuotteisiin lisäämällä väkilannoitteitten käyttöä, 1932
Eräitä keinoja maatalouspulan helpottamiseksi, 1933
Suomen peltomaiden varustaminen fosforihappolannoitteilla, 1933
Kangasniemen Unnukkalasta ja unnukkalaisista, 1935
"Kälän metsä ja vesi" Hämeen ja Savon historiallisella rajalla, 1937
20 vuotta Suomen maatalouden ja teollisuuden palvelua, 1939
Kaskeaminen pellon ja laitumen perustamiskeinona, 1945
Kevät (Kauko Röyhkän kappale)

Kevät on Kauko Röyhkän kappale albumilta Tyttöjen ystävä (1991). Kappale julkaistiin myös singlenä. Sen ovat säveltäneet Timo Vikkula ja Röyhkä ja sanoittanut Röyhkä. Kappale nousi ilmestymisvuonnaan pienoiseksi hitiksi. Samana vuonna Mika Taanila ohjasi kappaleeseen musiikkivideon. Kappaleesta julkaistiin cover Levitators ja Soul Captain Band -yhtyeiden yhteisalbumilla Versio – Suomireggaen juurikattaus (2006).. Levyllä Zaia (2008) Röyhkä ja Mikkelin kaupungin jousiorkesteri tekivät kappaleesta uuden version. Sovittajana toimi Vellu Halkosalmi.
Vuoronen

| Vuoronen |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°56′17″N, 27°23′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskujoki:  salmi Kuuskalanjärveen 
Järvinumero:  14.199.1.009
Mittaustietoja
Pinnankorkeus:  76,7 m  
Pituus:  740 m  
Leveys:  310 m  
Rantaviiva:  1,828 km  
Pinta-ala:  12,259 ha  
Saaria:  ei saaria 
 fiVuoronen 
Vuoronen  on Etelä-Karjalassa Luumäellä Venäläisenkylän lähellä sijaitseva järvi.
Maantietoa

Järven pinta-ala on 12,3 hehtaaria, se on 750 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Naistinjoen–Hiijärven valuma-alueeseen (14.199) se kuuluu. Järven vedenpinnan korkeus on 76,7 metriä mpy.
Kiertäjähermon stimulointi

Kiertäjähermon stimulointi tai kiertäjähermon ärsytys on prosessi jossa kiinteytetään ja vahvistetaan kiertäjähermoa. Stressistä toipuminen tapahtuu nopeammin, jos henkilön kiertäjähermo on terveellinen. Kiertäjähermon stimulointi on verrattavissa lihasten vahvistamiseen ja kiinteytymiseen. On olemassa useita erilaisia menetelmiä kiertäjähermon stimulointiin, näitä ovat esim. laulaminen, meditaatio sekä jooga.
Kevät-Alvar

Kevät-Alvar oli Seinäjoen kaupungin kulttuuripalveluiden järjestämä koko perheen tapahtuma. Kevät-Alvar järjestettiin ensimmäisen kerran vuonna 2014.
Tapahtuma järjestettiin aina yhtenä toukokuun lauantaina ja ohjelman kesto oli muutaman tunnin mittainen. Kevät-Alvar- tapahtuman tarkoituksena oli tuoda Alvar Aallon arkkitehtuuria esille ja tutummaksi paikallisille. Tapahtumapaikkanana toimi Alvar Aallon suunnittelemat tilat, joihin kuuluu Seinäjoen Aalto- keskukseen kuuluvat kaupungintalo, kaupunginteatteri, kaupunginkirjasto, seurakunnan tilat sekä Lakeuden Risti. Tapahtuman ohjelmien toteutus tapahtui enimmäkseen kirjaston tiloissa sekä sen ulkoalueilla.
Tapahtuman toisena agendana oli tuoda esille Seinäjoen kaupungin kulttuuripalveluiden ja muiden toimijoiden monipuolisia palveluita. Ohjelmaa tuottivat muun muassa Kansalaisopisto, MLL, Seinäjoen Liikuntapalvelut sekä Lastenkulttuurikeskus Louhimo. Tapahtumassa oli erilaisia toimintapisteitä esimerkiksi askartelua, valokuvasuunnistusta ja satutuokioita.
Kevät-Alvar tarjosi maksutonta, monipuolista ohjelmaa kaikenikäisille, kohderyhmänään erityisesti lapset ja lapsiperheet. Tapahtuman rakenne oli pääpiirteittäin aina sama mutta ohjelmiston teema vaihtui vuosittain. Tapahtumassa kävi pari sataa vierailijaa joka vuosi.
Kevät-Alvar järjestettiin toistaiseksi viimeisen kerran toukokuussa 2019.
We Put Out Records

We Put Out Records (WPO) on yhdysvaltalainen on musiikkialan mainostamiseen ja julkistamiseen erikoistunut pienlevy-yhtiö. Yhtiö aloitti toimintansa yhtymänä, jonka tarkoituksena oli saada julkistettua levy-yhtiöttömien yhtyeiden musiikkia. Yhtiö on tuottanut huomattavimmissa määrin indie rockia, hardcorea, punkia, sekä metallimusiikkia.
Yhtiö aloitti toimintansa lähinnä yhtyeiden radiomarkkinointiin panostavana, mutta haarautui myöhemmin myös kenttämarkkinointia ja artistien tuottamista käsittelevään levy-yhtiöön. Liikkeenjohto on ollut yhteistyössä muun muassa Shadows Fallin, Thursdayn (joista molemmat käyneet Yhdysvaltain top-20 listoilla), God Forbidin, Murder by Deathin sekä Strech Arm Strongin kanssa.
WPO julkaisi muutamia levyjä, kunnes piti liiketoiminnassaan muutaman vuoden tauon, jonka aikana se auttoi muita levy-yhtiöitä artistiensa markkinoinnissa. Tehtyään sopimuksen indie-levy-yhtiö Alternative Distributionin kanssa WPO palasi takaisin töihin täyspäiväisenä levy-yhtiönä.
We Put Out Records kuuluu Warner Music Groupiin kuuluvan Eastwest Recordsin levy-yhtiöperheeseen.
Yhtyeitä

God Forbid
The North Atlantic
Patent Bending
Stretch Arm Strong
Aiheesta muualla

We Put Out Recordsin kotisivu
Vince Mendoza

Vince Mendoza (s. 1961 Norwalk, Connecticut) on yhdysvaltalainen sovittaja ja säveltäjä.
Mendoza aloitti klassisen kitaran sekä pianon soiton opiskelun jo nuorena. Hänen musikaaliset vaikutteensa ulottuivat alussa Bachista Aretha Frankliniin ja Henry Manciniin. Myöhemmin hänen musiikilliset vaikutteet siirtyivät jazzin puolelle, josta hän sai vaikutteita myös sellaisilta jazzin suuruuksilta kuten Miles Davis ja Gil Evans. Mendoza opiskeli sävellystä Ohion yliopistossa ennen muuttoaan Los Angelesiin. Hänen big-band sävellyksissään on paljon vaikutteita Joe Zawinulin ja Wayne Shorterin musiikista. Mendoza alkoi työskennellä studioissa ja säveltää musiikkia televisioon, mm. 1990-luvun alun suosittuun tv-sarja Falcon Crestiin. Hän valmistui Kaliforian yliopistosta pääaineenaan sävellys ja sovittaminen.
Mendozan sävellystyyliä luokitellaan erittäin monipuoliseksi. Hänen jousisovituksiaan on muun muassa Björkin levyillä.
Mendoza toimi hollantilaisen Metropole Orchestran ylikapellimestarina vuosina 2005-2013. Seuraavina vuosina hän toimi saksalaisen WDR Big Bandin kapellimestarina ja sittemmin Kaliforniassa toimivan yksityisen USC Thorton School of Music musiikkikoulun jazz-sävellyksen professorina.
Diskografia > Yhtyeen johtajana

Vince Mendoza (1989)
Start Here (1990)
Instructions Inside (1991)
Sketches (1993)
Epiphany (Zebra, 1999)
Blauklang (ACT, 2008)
El Viento: The Garcia Lorca Project (ACT, 2009)
54 (EmArcy, 2010)
Fast City: A Tribute to Joe Zawinul (BHM, 2010)
The Phoenix (Red Dot, 2010)
Nights on Earth (Horizontal, 2011)
Perfect Vision: The Esquivel Sound (Basta, 2013)
Homecoming (Sunnyside, 2017)